อำเภอเมืองสกลนคร
ประวัติ

อำเภอเมืองสกลนคร มีประชากรมากที่สุดของจังหวัด หรืออีกชื่อหนึ่งว่า "เมืองหนองหานหลวง" เป็นจังหวัดหนึ่งในภาคตะวันออกเฉียงเหนือตอนบนตั้งอยู่ในแอ่งสกลนคร และเป็นศูนย์ปฏิบัติการกลุ่มจังหวัดภาคตะวันออกเฉียงเหนือตอนบน 2 ซึ่งเป็นแหล่งชุมชนตั้งแต่สมัยก่อนประวัติศาสตร์ ปัจจุบันเป็นศูนย์กลางการบริหาร การศึกษา ความเจริญศูนย์กลางธุรกิจ และวัฒนธรรมของจังหวัดสกลนคร นับเป็นเมืองที่มีความเจริญ
วันที่ 6 กันยายน 2468 ยุบตำบลนายอ ไปรวมกับตำบลงิ้วด่อน
วันที่ 20 กุมภาพันธ์ 2469 ยุบตำบลหนองไผ่ ไปรวมกับตำบลเต่างอย และตำบลห้วยยาง
วันที่ 5 เมษายน 2480 ยุบตำบลโพนทอง ไปรวมกับตำบลเหล่าโพนค้อ และยุบตำบลท่าวัด แล้วโอนพื้นที่หมู่ 6 (ในขณะนั้น) ของตำบลท่าวัด (ที่โดนยุบ) ไปขึ้นกับตำบลนาแก้ว และโอนพื้นที่หมู่ 1,2,3,5 (ในขณะนั้น) ของตำบลท่าวัด (ที่โดนยุบ) ไปขึ้นกับตำบลดงชน
วันที่ 23 มกราคม 2481 โอนพื้นที่หมู่ 2 (ในขณะนั้น) ของตำบลท่าแร่ ไปขึ้นกับตำบลนาแก้ว และโอนพื้นที่หมู่ 5,8 (ในขณะนั้น) ของตำบลท่าแร่ ไปขึ้นกับตำบลเชียงเครือ
วันที่ 10 มิถุนายน 2490 ตั้งและเปลี่ยนแปลงเขตท้องที่ตำบลในอำเภอเมืองสกลนคร (1-5)
(1) ตั้งตำบลตองโขบ แยกออกจากตำบลเหล่าโพนค้อ
(2) ตั้งตำบลม่วงลาย แยกออกจากตำบลด่านม่วงคำ และตำบลดงชน
(3) ตั้งตำบลงิ้วด่อน แยกออกจากตำบลดงชน
(4) ตั้งตำบลบึงทวาย แยกออกจากตำบลโนนหอม
(5) ตั้งตำบลโพธิ์ไพศาล และตำบลนาโพธิ์ แยกออกจากตำบลกุสุมาลย์
วันที่ 28 พฤศจิกายน 2499 จัดตั้งสุขาภิบาลท่าแร่ ในท้องที่บางส่วนของตำบลท่าแร่
วันที่ 24 ตุลาคม 2504 จัดตั้งสุขาภิบาลดงมะไฟ ในท้องที่บางส่วนของตำบลขมิ้น
วันที่ 2 ตุลาคม 2505 ยกพื้นที่ตำบลกุสุมาลย์ ตำบลโพธิ์ไพศาล ตำบลนาโพธิ์ และตำบลอุ่มจาน อำเภอเมืองสกลนคร มาตั้งเป็น กิ่งอำเภอกุสุมาลย์ ขึ้นกับอำเภอเมืองสกลนคร
วันที่ 4 กุมภาพันธ์ 2507 แยกพื้นที่ตำบลกุดบาก ตำบลโคกภู และตำบลนาม่อง อำเภอเมืองสกลนคร มาตั้งเป็น กิ่งอำเภอกุดบาก ขึ้นกับอำเภอเมืองสกลนคร
วันที่ 14 พฤศจิกายน 2510 ยกฐานะจากกิ่งอำเภอกุดบากและกิ่งอำเภอกุสุมาลย์ อำเภอเมืองสกลนคร เป็น อำเภอกุดบาก และ อำเภอกุสุมาลย์ ตามลำดับ
วันที่ 21 กันยายน 2514 ตั้งตำบลดงมะไฟ แยกออกจากตำบลห้วยยาง และตั้งตำบลนาตงวัฒนา แยกออกจากตำบลบ้านโพน
วันที่ 23 กันยายน 2518 ตั้งตำบลกกปลาซิว แยกออกจากตำบลเต่างอย
วันที่ 29 สิงหาคม 2521 แยกพื้นที่ตำบลเต่างอย และตำบลบึงทวาย อำเภอเมืองสกลนคร มาตั้งเป็น กิ่งอำเภอเต่างอย ขึ้นกับอำเภอเมืองสกลนคร
วันที่ 14 พฤศจิกายน 2521 ตั้งตำบลธาตุนาเวง แยกออกจากตำบลพังขว้าง
วันที่ 14 ตุลาคม 2523 ตั้งตำบลนาตาล แยกออกจากตำบลเต่างอย
วันที่ 9 มิถุนายน 2524 แยกพื้นที่ตำบลตองโขบ ตำบลเหล่าโพนค้อ และตำบลด่านม่วงคำ อำเภอเมืองสกลนคร มาตั้งเป็น กิ่งอำเภอโคกศรีสุพรรณ ขึ้นกับอำเภอเมืองสกลนคร
วันที่ 8 มิถุนายน 2525 ตั้งตำบลแมดนาท่ม แยกออกจากตำบลเหล่าโพนค้อ
วันที่ 23 ตุลาคม 2527 ตั้งตำบลเหล่าปอแดง แยกออกจากตำบลดงชน
วันที่ 21 ตุลาคม 2528 ตั้งตำบลหนองลาด แยกออกจากตำบลขมิ้น
วันที่ 11 ธันวาคม 2529 ตั้งตำบลจันทร์เพ็ญ แยกออกจากตำบลเต่างอย
วันที่ 27 ธันวาคม 2531 ตั้งตำบลบ้านแป้น แยกออกจากตำบลนาแก้ว
วันที่ 3 มกราคม 2534 ตั้งตำบลฮางโฮง แยกออกจากตำบลธาตุนาเวง
วันที่ 31 มกราคม 2534 แยกพื้นที่ตำบลบ้านโพน ตำบลนาแก้ว ตำบลนาตงวัฒนา และตำบลบ้านแป้น อำเภอเมืองสกลนคร มาตั้งเป็น กิ่งอำเภอโพนนาแก้ว ขึ้นกับอำเภอเมืองสกลนคร
วันที่ 19 มิถุนายน 2534 ยกฐานะจากกิ่งอำเภอเต่างอย อำเภอเมืองสกลนคร เป็น อำเภอเต่างอย
วันที่ 29 กรกฎาคม 2534 ตั้งตำบลโคกก่อง แยกออกจากตำบลม่วงลาย
วันที่ 9 เมษายน 2535 ยกฐานะจากกิ่งอำเภอโคกศรีสุพรรณ อำเภอเมืองสกลนคร เป็น อำเภอโคกศรีสุพรรณ
วันที่ 27 พฤศจิกายน 2535 ตั้งตำบลเชียงสือ แยกออกจากตำบลบ้านโพน
วันที่ 3 พฤษภาคม 2539 โอนพื้นที่ตำบลกกปลาซิว อำเภอเมืองสกลนคร ไปขึ้นกับ กิ่งอำเภอภูพาน อำเภอกุดบาก
วันที่ 20 พฤศจิกายน 2539 ยกฐานะจากกิ่งอำเภอโพนนาแก้ว อำเภอเมืองสกลนคร เป็น อำเภอโพนนาแก้ว
วันที่ 25 พฤษภาคม 2542 ยกฐานะจากสุขาภิบาลท่าแร่ และสุขาภิบาลดงมะไฟ เป็นเทศบาลตำบลท่าแร่ และเทศบาลตำบลดงมะไฟ ตามลำดับ
วันที่ 24 มกราคม 2555 ยกฐานะจากเทศบาลเมืองสกลนคร เป็น เทศบาลนครสกลนคร